
Linnavara tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus MTÜ Eesti Vehklemise Paraolümpiaadi Föderatsioon taotlus palvega tasuta kasutada spordisaali ja abiruume, mis asuvas Narva Koorikooli hoones aadressil 26. juuli tn 9.
Ruumide kasutamise eesmärk on vehklemistreeningute korraldamine puuetega lastele. Treeningute ajad kooskõlastatakse Narva Koorikooli juhatusega.
Antud küsimus oli vaadatud läbi Narva Linnavalitsuse linnavarakomisjoni 10.06.2009.a istungil, protokolli nr 6 punkt 9. Komisjon otsustas nõustuda taotlusega ja lubada MTÜ-le Eesti Vehklemise Paraolümpiaadi Föderatsioon tasuta kasutada taotluses toodud eesmärgil Narva Koorikooli hoones asuvad ruumid.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Lubada MTÜ-le Eesti Vehklemise Paraolümpiaadi Föderatsioon, registrikood 80258971, tasuta kasutada Narva Koorikooli hoones Narvas, aadressil 26. juuli tn 9 asuvad spordisaali ja abiruume puuetega lastele vehklemistreeningute korraldamiseks Narva Koorikooli juhatusega kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

